open-index/open-wikipedia-markdown huggingface dataset:
הוקו הצינור

**הוקו הצינור** (שם מדעי: *Pipile*) הוא סוג של עופות קרקע ממשפחת ההוקיים שבסדרת התרנגולאים. הוא קרוב משפחה של הפנלופה הדומה לו מאוד.

עופות ההוקו חיים באמריקה הדרומית ביערות גשם ובביצות. הם עופות שחורים בעלי גרון חשוף בצבע אדמדם וציצת ראש לבנה שהיא סימן ההיכר שלהם. העיניים שחורות ומוקפות בלבן. רגליהם ארוכות וורודות והם מבלים רוב זמנם על הענפים. אורכם הממוצע 60–70 ס"מ.

עופות ההוקו מחפשים מזון על קרקע היער וניזונים מפירות, זרעים שונים, חרקים ומזונות דומים.

## מינים
* הוקו צינור שחור (*Pipile jacutinga*)
* הוקו צינור אדום-חזה (*Pipile cujubi*)
* הוקו צינור טרינידד (*Pipile pipile*)
* הוקו צינור כחול-חזה (*Pipile cumanensis*)

## גלריה

קובץ:Red-throated piping guan (Pipile cujubi).JPG
קובץ:Trinidad piping-guan.jpg
קובץ:Blue-throated Piping Guan RWD3.jpg


## קישורים חיצוניים

קטגוריה:בעלי חיים שתוארו ב-1856
קטגוריה:טקסונים שתוארו בידי שארל לוסיאן בונפרטה
קטגוריה:הוקיים
אלג'יריה במשחקים האולימפיים לנוער

**[[אלג'יריה]]** משתתפת ב**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). היא השתתפה לראשונה במשחקי החורף האולימפיים לנוער באולימפיאדת הנוער קנגוון (2024). לאורך השנים צברו ספורטאי הנוער אלג'ירי חמישה מדליות כסף.

## השתתפות במשחקים
### אולימפיאדת הנוער סינגפור (2010)
המשלחת הראשונה של אלג'יריה למשחקים האולימפיים לנוער הייתה לאולימפיאדת הנוער סינגפור. המשלחת כללה 21 ספורטאים שהתחרו בעשרה ענפי ספורט. המשלחת הגיעה להישגים בענף האתלטיקה עם הגעתו של בילאל תאבטי למקום הרביעי בגמר אלפיים מטר מרוץ משוכות והגעתו של תופיק יסרף למקום השישי בעשר ק"מ הליכה מהירה, ובענף הרמת משקולות הגיע חוסיין פרדג'אללה למקום השישי (עד 69 ק"ג, בנים).

### אולימפיאדת הנוער נאנג'ינג (2014)
המשלחת לאולימפיאדת הנוער נאנג'ינג הייתה הגדולה ביותר ששלחה אלג'יריה עד כה ומנתה 33 ספורטאים שהתחרו ב-13 ענפים. גם באולימפיאדת נוער זאת לא זכתה המשלחת באף מדליה. אך המשיכה את ההישגים מאולימפיאדת הנוער סינגפור בענף האתלטיקה עם הגעתם של תופיק בוזיאן (3,000 מטר) ואחמד קנזי סעידיה (אלפיים מטר מרוץ משוכות) למקום השישי והישאם בוהנון (קפיצה לגובה) למקום השביעי במקצי הגמר. בענף האגרוף הגיע טאמה סאלם לקרב על מדליית הארד בה הפסיד.

## מדליות

### מדליות לפי משחקים

width="20px"|

### מדליות לפי ענף

## ראו גם
* אלג'יריה במשחקים האולימפיים
* אלג'יריה במשחקים הפאראלימפיים

קטגוריה:אלג'יריה: ספורט
קטגוריה:מדינות במשחקים האולימפיים לנוער
וילבור רוס

**וילבור לואיס רוס הבן** (באנגלית: **Wilbur Louis Ross Jr**; נולד ב-28 בנובמבר 1937) הוא משקיע אמריקאי ובנקאי לשעבר, שכיהן כמזכיר המסחר של ארצות הברית.

## ביוגרפיה
רוס נולד בוויהוקן שבניו ג'רזי, וגדל בפרבר בניו ג'רזי. אביו, וילבור לואיס רוס, היה עורך דין שנעשה אחר כך לשופט, ואמו הייתה מורה.

רוס נודע ביכולתו לארגן מחדש חברות שכשלו בתעשיות כמו פלדה, פחם, טלקומוניקציה, השקעות זרות, וטקסטיל. הוא מתמחה ברכישות ממונפות ובטיפול בעסקים במצוקה

בדצמבר 2016 מיקם המגזין פורבס את רוס ברשימת המיליארדרים, כשהונו הוערך בשווי של 2.5 מיליארד דולר.

רוס חבר במועצת היועצים של בית הספר לניהול של אוניברסיטת ייל.

ב-30 בנובמבר 2016 הודיע צוות המעבר של נשיא ארצות הברית דונלד טראמפ כי רוס נבחר לתפקיד מזכיר המסחר של ארצות הברית. המינוי אושר בסנאט (ברוב של 72 מול 27). רוס ייעץ לטראמפ במהלך קמפיין המירוץ לנשיאות, על אף עברו כדמוקרט, וכן כתב יחד עם פיטר נבארו שמונה על ידי טראמפ לראש המועצה הלאומית לסחר, את תוכנית ההשקעה הפרטית בתשתיות - מתוכניות ההפרטה הגדולות בהיסטוריה של ארצות הברית . רוס ידוע כבעל עמדה המתנגדת להסכמי הסחר עם סין .

רוס מחזיק באוסף אמנות בשווי של 150 מיליון דולר, לפי ההערכה השמרנית. הוא בעלים של עשרים וחמש עבודות של הצייר הבלגי רנה מגריט.

מתגורר בפאלם ביץ' שבפלורידה.

## קישורים חיצוניים

## הערות שוליים

קטגוריה:אנשי עסקים אמריקאים
קטגוריה:בוגרי אוניברסיטת ייל
קטגוריה:בוגרי בית הספר לעסקים של הרווארד
קטגוריה:חברי הקבינט של ארצות הברית בממשל דונלד טראמפ הראשון
קטגוריה:מזכירי המסחר של ארצות הברית
קטגוריה:אמריקאים שנולדו ב-1937
אוורלסט

**אוורלסט** (באנגלית: **Everlast Worldwide Incorporated**, או בקצרה **EVERLAST**) הוא מותג אופנה אמריקאי ליצור ושיווק של ביגוד, הנעלה, ואביזרי ספורט בעיקר לענפי האגרוף, הלחימה המשולבת והכושר הגופני. תחת המותג מיוצרים פרטי לבוש, הנעלה, ומוצרים נלווים הנמכרים ב-75 מדינות ברחבי העולם.

ב-2007

## היסטוריה
החברה הוקמה ברובע הברונקס שבארצות הברית, בשנת 1910 כחברה ליצור בגדי ים על ידי ג'ייקוב גולומב. באותה תקופה היה גולומב בן ה-17 שחיין חובב שהתאכזב מאיכותם של המוצרים הקיימים לענף השחייה שהחזיקו מעמד עונה אחת בלבד. בעזרת אביו החייט החל בפיתוח בגד שחייה שיחזיק למשך שנה שלמה. זהו גם מקור שמה של החברה ׁׁ("מחזיק מעמד לנצח").

בשנים הבאות פתח גולומב חנות למכירת ציוד ספורט לענפים שונים נוספים.
בשנת 1917 התוודע גולומב למתאגרף ג'ק דמפסי אשר ביקש ממנו לייצר עבורו מגן ראש שיוכל להחזיק מעמד יותר מ-15 סיבובי אימון לקרב אגרוף. בשנת 1919 זכה דמפסי בתואר אלוף העולם באגרוף במשקל כבד, כאשר הוא עטוי כפפות שיוצרו עבורו במיוחד על ידי חברת אוורלסט. הפרסום הפך את החברה הקטנה למותג עולמי של יצור ציוד אגרוף.

בשנת 1958 מכר המייסד גולומב 50% מהחברה לבן ניידורף ( Ben Nadorf). בשנת 1995 השלים ניידורף את הרכישה והפך לבעלים היחיד של החברה. בשנת 2000 נרכש המותג על ידי חברת "הלבשה אקטיבית" (AAGP).

בשנת 2007 נרכשו החברה והמותג על ידי חברת ההחזקות הבריטית Frasers Group.

כיום יושב מטה החברה במנהטן, ניו יורק.

## מוצרים
אוורלסט מייצרת מגוון רחב של ציוד לענפי האגרוף והלחימה המשולבת. בין היתר סוגים שונים של כפפות, מגיני ראש, חזה, רגליים וזרועות, שקי אגרוף כבדים תלויים ועומדים, שקי אגס, כריות הגנה לגוף, וכן נעליים מיוחדות לענף האגרוף.

חברת אוורלסט מעצבת ומייצרת פריטי הלבשה מעוצבים כגון, חולצות, גופיות, ומכנסיים לגברים ונשים. בנוסף לכך מיוצרים על ידי החברה תוספי מזון לספורטאים ומוצרים קוסמטיים כגון תכשירי קירור ויבוש מהיר מזיעה ותכשירי היגיינה.

## קישורים חיצוניים

* 

## הערות שוליים

קטגוריה:חברות אופנה אמריקאיות
קטגוריה:ארצות הברית: תעשיית טקסטיל
קטגוריה:מותגים
פרדריקה, נסיכת הסן-דרמשטאדט

**פרדריקה, נסיכת הסן-דרמשטאדט** (; 20 באוגוסט 1752 – 22 במאי 1782) הייתה אשתו הראשונה של קרל השני, הדוכס הגדול של מקלנבורג-שטרליץ.

## ביוגרפיה
פרדריקה נולדה ב-20 באוגוסט 1752 בדרמשטאדט שהשתייכה לרוזנות הסן-דרמשטאדט, לגאורג וילהלם, נסיך הסן-דרמשטאדט, ומריה לואיזה אלברטינה, רוזנת ליינינגן-דאגסבורג-פאלקנבורג, בתו של כריסטיאן קרל ריינהרד, רוזן ליינינגן-דאגסבורג-פאלקנבורג-היידסהיים.

ב-18 בספטמבר 1768 התחתנה פרדריקה עם קרל, דוכס מקלנבורג-שטרליץ,  ממנו נולדו לה 10 ילדים. ב-22 במאי 1782 מתה פרדריקה בהנובר במהלך לידת בתה אוגוסטה. לאחר מותה של פרדריקה, התחתן בעלה קרל בשנת 1784 עם אחותה שרלוטה, נסיכת הסן-דרמשטאדט.

בשנת 1794 מונה בעלה קרל לדוכס מקלנבורג-שטרליץ, ובשנת 1815 במהלך קונגרס וינה קיבל את התואר דוכס גדול.

## משפחתה
בשנת 1768 התחתנה פרדריקה עם קרל השני, הדוכס הגדול של מקלנבורג-שטרליץ. לבני הזוג היו 10 ילדים:
* שרלוטה גאורגינה, דוכסית מקלנבורג-שטרליץ (1769–1818), התחתנה עם פרידריך, דוכס סקסוניה-אלטנבורג
* אוגוסטה, דוכסית מקלנבורג-שטרליץ (1771–1773)
* גאורג קרל, דוכס מקלנבורג-שטרליץ (1772–1773)
* תרזה, דוכסית מקלנבורג-שטרליץ (1773–1839), התחתנה עם קרל אלכסנדר, נסיך טורן וטקסיס החמישי
* פרידריך גאורג, דוכס מקלנבורג-שטרליץ (1774)
* לואיזה ממקלנבורג-שטרליץ (1776–1810), התחתנה עם פרידריך וילהלם השלישי, מלך פרוסיה
* פרדריקה ממקלנבורג-שטרליץ (1778–1841), התחתנה עם לודוויג קרל, נסיך פרוסיה, ולאחריו התחתנה עם ארנסט אוגוסט הראשון, מלך הנובר
* גאורג, הדוכס הגדול של מקלנבורג-שטרליץ (1779–1860)
* פרידריך קרל, דוכס מקלנבורג-שטרליץ (1781–1783)
* אוגוסטה אלברטינה, דוכסית מקלנבורג-שטרליץ (1782)

## אילן יוחסין

## קישורים חיצוניים

* 

קטגוריה:נסיכות הסן-דרמשטאדט
קטגוריה:בית הסן
קטגוריה:ילידות 1752
קטגוריה:נפטרות ב-1782
אדולף פרידריך הרביעי, דוכס מקלנבורג-שטרליץ

**אדולף פרידריך הרביעי, דוכס מקלנבורג-שטרליץ** (; 5 במאי 1738 – 2 ביוני 1794) היה דוכס מקלנבורג-שטרליץ בין השנים 1752–1794.

## ביוגרפיה
אדולף פרידריך נולד ב-5 במאי 1738 במירוב שהשתייכה לדוכסות מקלנבורג-שטרליץ, להדוכס קרל לודוויג פרידריך ממקלנבורג, נסיך מירוב, ואליזבת אלברטינה, נסיכת סקסוניה-הילדבורגהאוזן, בתו של ארנסט פרידריך הראשון, דוכס סקסוניה-הילדבורגהאוזן.

ב-5 ביוני 1752 מת אביו הדוכס קרל לודוויג פרידריך ממקלנבורג, נסיך מירוב, ואדולף פרידריך מונה לנסיך הכתר של מקלנבורג-שטרליץ. ב-11 בדצמבר 1752 מת דודו אדולף פרידריך השלישי, דוכס מקלנבורג-שטרליץ, ואדולף פרידריך עלה לשלטון במקומו. מכיוון שאדולף פרידריך היה קטין, שלטה אמו אליזבת אלברטינה, נסיכת סקסוניה-הילדבורגהאוזן כעוצרת בשמו עד שבגר. בשנת 1753 למד אדולף פרידריך באוניברסיטת גרייפסוואלד, ובשנת 1764 מונה לחבר במסדר הבירית.

ב-2 ביוני 1794 מת אדולף פרידריך ללא ילדים, ואחיו קרל השני, דוכס מקלנבורג-שטרליץ עלה לשלטון במקומו.

## אילן יוחסין

## קישורים חיצוניים

קטגוריה:דוכסי מקלנבורג-שטרליץ
קטגוריה:מסדר הבירית: אבירים וגבירות
קטגוריה:אבירי מסדר העיט הלבן
קטגוריה:ילידי 1738
קטגוריה:גרמנים שנפטרו ב-1794
790-799 לפנה"ס

**שימו לב: ערך זה מכיל אירועים מן השנים 799 - 790 לפנה"ס**

שנות התשעים של המאה השביעית לפני הספירה היו עדים לעלייתה הגואה של האימפריה האשורית החדשה. למרות רגע קצר של חולשה בעשורים האחרונים, הניוון של מצרים, ותחילתה של צביליזציה, עם עלייתן של ערי מדינה ברחבי יוון הארכאית.

## אירועים ומגמות
* 797 לפנה"ס - ארדיס הראשון מתמנה למלך לידיה.
* 797 לפנה"ס - תספיוס, ארכון אתונה, מת לאחר 27 שנות שלטון ומוחלף על ידי בנו, אגמסטור.
* 796 לפנה"ס - אדד-ניררי השלישי, מלך אשור, כובש את דמשק לאחר מצור נגד המלך בן-הדד השלישי.
* 799 לפנה"ס - אדד-ניררי השלישי מוביל פשיטה נגד הכשדים.
ממוזער|300x300 פיקסלים|מפת האימפריה הנאו-אשורית והתפשטותה.

## אנשים משמעותיים
* אדר-ניררי השלישי, מלך אשור (מלך בשנים: 783 - 811 לפנה"ס).
* תספיוס, ארכון אתונה, בתפקיד בשנים 797 - 824 לפנה"ס.
* אגמסטר, ארכון אתונה, בתפקיד בשנים 778 - 797 לפנה"ס.
* נינורטה-אפלה-X (שמו המלא אינו ידוע), מלך בבל בשנים: 790 - 800 לפנה"ס (מוערך).
* דידו, מלכתה האגדית של קרתגו הייתה בשנים: 760 - 814 לפנה"ס (מוערך).
* צ'ואן, מלך משושלת ג'ואו שבסין שלט בשנים: 782 - 827 לפנה"ס.
* חזאל, מלך ארם-דמשק, שלט בשנים: 796 - 842 לפנה"ס.
* בן-הדד השלישי, מלך ארם-דמשק, שלט בשנים: 792 - 842 לפנה"ס.
* רצין, מלך ארם-דמשק, שלט בשנים: 732 - 792 לפנה"ס.
* שושנק השלישי, פרעה מצרים מהשושלת ה-22 במצרים, שלט בשנים: 798 - 837 לפנה"ס.
* שושנק הרביעי, פרעה מצרים מהשושלת ה-22 במצרים, שלט בשנים: 785 - 798 לפנה"ס.
* הומרוס מכיוס, משורר יווני אגדי.
* יהואחז מלך ישראל, שלט בשנים: 798 - 814 לפנה"ס.
* יואש מלך ישראל, שלט בשנים: 782 - 798 לפנה"ס.
* ירבעם השני, יורש העצר ומלך ממלכת ישראל העתידי.
* יואש מלך יהודה, שלט בשנים: 797 - 836 לפנה"ס.
* אמציה, מלך יהודה, שלט בשנים: 768 - 797 לפנה"ס.
* אלארה מלך ממלכת כוש, שלט בשנים: 765 - 795 לפנה"ס.
* ארדיס הראשון, מלך אגדי של לידיה, שלט בשנים: 759 - 797 לפנה"ס.
* קרנוס מלך מוקדון, שלט בשנים: 778 - 808 לפנה"ס.
* ליקורגוס, מחוקק ספרטני אגדי. (חי בשנים 730 - 800 לפנה"ס).
* מנואס, מלך אוראטו, שלט בשנים: 785 - 810 לפנה"ס.

## אנשים בעלי חשיבות עתידית
* יונה הנביא.
* הנביא עמוס, אשר כתב את ספר עמוס שנקרא על שמו.

## קישורים חיצוניים

*
קטגוריה:המאה ה-8 לפנה"ס לפי שנים
אדולף פרידריך השלישי, דוכס מקלנבורג-שטרליץ

**אדולף פרידריך השלישי, דוכס מקלנבורג-שטרליץ** (; 7 ביוני 1686 – 11 בדצמבר 1752) היה דוכס מקלנבורג-שטרליץ בין השנים 1708–1752.

## ביוגרפיה
אדולף פרידריך נולד ב-7 ביוני 1686 בשטרליץ שהשתייכה לדוכסות מקלנבורג-שטרליץ, לאדולף פרידריך השני, דוכס מקלנבורג-שטרליץ, ומריה, דוכסית מקלנבורג-גיסטרוב, בתו של גוסטב אדולף, דוכס מקלנבורג-גיסטרוב.

בשנת 1701 ייסד אביו את דוכסות מקלנבורג-שטרליץ, לאחר מאבק ירושה למעלה מ-5 שנים, שהתנהל לאחר מותו של גוסטב אדולף, דוכס מקלנבורג-גיסטרוב בשנת 1695, בין אביו אדולף פרידריך השני, דוכס מקלנבורג-שטרליץ לבן דודו פרידריך וילהלם, דוכס מקלנבורג-שוורין.

ב-12 במאי 1708 מת אביו אדולף פרידריך השני, דוכס מקלנבורג-שטרליץ, ואדולף פרידריך עלה לשלטון במקומו. בשנת 1712 נשרפה העיר שטרליץ כליל, ואדולף פרידריך ומשפחתו עברו לגור בבקתת הציד שלהם, ומסביבה נבנתה העיר נוישטרליץ. בשנת 1733 נוסדה העיר נוישטרליץ באופן רשמי, ובשנת 1736 הפך אותה אדולף פרידריך לבירת הדוכסות.

ב-11 בדצמבר 1752 מת אדולף פרידריך ללא ילדים, ואחיינו אדולף פרידריך הרביעי, דוכס מקלנבורג-שטרליץ עלה לשלטון במקומו.

## משפחתו
בשנת 1709 התחתן אדולף פרידריך עם דורותיאה, נסיכת שלזוויג-הולשטיין-זונדרבורג-פלן, בתו של יוהאן אדולף, דוכס שלזוויג-הולשטיין-זונדרבורג-פלן, ממנה נולדו לו 2 בנות:
* מריה סופיה (1710–1728)
* מגדלנה כריסטינה (1711–1713)

## אילן יוחסין

## קישורים חיצוניים

* 

קטגוריה:דוכסי מקלנבורג-שטרליץ
קטגוריה:מסדר הבירית: אבירים וגבירות
קטגוריה:ילידי 1686
קטגוריה:נפטרים ב-1752
למי שייכת הארץ הזאת?

**למי שייכת הארץ הזאת?** הוא ספרו של פרופ' נסים דנה, ועניינו עיון מחודש בקוראן ובמקורות אסלאמיים קלאסיים נוספים על עם ישראל, תורתו וזיקתו לירושלים וארץ הקודש. הספר יצא בהוצאת אוניברסיטת אריאל ומוסד ביאליק בשנת 2013.

הספר מסתמך על מקורות קלאסיים בלבד, כגון הקוראן, החדית'ים, התפסירים וגדולי מפרשיהם. מחקרו של פרופ' דנה במקורות אלה שולל את פרשנותם של כהני דת מוסלמים מסוימים הרותמים במאה השנים האחרונות את הקוראן לכפור "באשר לזכות כלשהי של היהודים על הארץ", כפירה, שפעמים רבות במסגרת הניסיון לייצר שיח פלסטיני חדש, גולשת לאנטישמיות מוסלמית, ענף של האנטישמיות בעולם הערבי.

המחבר יליד דמשק. סבו, יוסף דנא, היה בן לשושלת רבנים בעיר ואב בית דין הקהילה, ומאוחר יותר ראש קהילת יהודי סוריה והלבנון בחיפה. נסים דנה הקדיש את הספר לזכר אחיו דוד, שהיה בין 11 הנרצחים היהודים בידי פורעים ערבים בטבח בית הכנסת אלמנשה בדמשק בשנת 1949.

הספר ראה אור גם בשפה האנגלית, בשם The Struggle for Jerusalem and the Holy Land, ותורגם לערבית.

## עיקרי הציטוטים מן הקוראן
במרכז הספר ניצבים הציטוטים הקובעים את עמדת הקוראן כלפי זכותו הבלעדית של עם ישראל על ארץ ישראל:
*אללה הוריש דווקא לבני ישראל את "הזכות הבלעדית על ארץ הקודש".

*זכותם וחובתם של בני ישראל לרשת את הארץ.

*ירושלים מובטחת ליהודים.

מוסיף דנה וקובע שהזיהוי העצמי של הפלסטינים עם הכנענים הוא בבחינת גול עצמי כי על פי האסלאם עצמו בני ישראל נצטוו על ידי אללה לכבוש את הארץ מידיהם של העמים שטמאו אותה - הכנענים, היבוסים והענקים. זאת ועוד, "אין שום אזכור בקוראן המוריש את הארץ למוסלמים לערבים לפלסטינים או לכל אומה אחרת שאינה עם ישראל".

## קישורים חיצוניים
*דף הספר בהוצאת אוניברסיטת אריאל
* נסיה שמר, ביקורת ספר: למי שייכת הארץ הזאת, נסים דנה, באתר "מידה", 18 באפריל 2014
* 

## הערות שוליים

קטגוריה:אסלאם
קטגוריה:ספרי ארץ ישראל
קטגוריה:קשרים בין-דתיים
קטגוריה:הסכסוך הישראלי-ערבי: ספרים
קטגוריה:ספרי מוסד ביאליק
קטגוריה:מקומות קדושים למוסלמים
פסיכותרפיה בין-אישית

**פסיכותרפיה בין-אישית** (IPT) היא צורה של פסיכותרפיה לזמן מוגבל שפותחה בשנת 1970 על ידי ג'רלד קלרמן ועמיתיו.
התאוריה על פיה הוא מסתמך כי מחלות נפש מתפתחות בהקשר חברתי ובין-אישי (יחסים בין-אישיים), מתבססת על תאוריות כגון אלה של אדולף מאייר, ג'ון בולבי והנרי סאליבן, שבו היחסים הבין-אישיים שיחקו תפקיד מהותי בהתפתחות וברווחה הנפשית של הפרט.

## תיאור
### הבדלים מטיפולים אחרים
*פסיכותרפיה בין-אישית* שונה משאר הגישות הפסיכודינמיות בכך שהיא מוגבלת בזמן ומתמקדת יותר בבעיות העכשוויות של המטופל ופחות באלו שבעברו. כמו כן, תפקידה הוא לזהות, אך לא להתמקד במנגנוני ההגנה התוך-נפשיים ובקונפליקטים פנימיים.

ואכן, מטרתה של הפסיכותרפיה הבין-אישית היא לזהות ולשנות את הגישות השליליות הפנימיות (קוגניטיביות) שבעקבותיהם התפתחו הבעיות של המטופל.

### ארבעת התחומים החברתיים
לפי הפסיכותרפיה הבין-אישית, בעיות פסיכולוגיות יהיו קשורות לארבעה תחומים חברתיים:
**אבל*, שבו הסימפטומים נובעים מאובדן של אדם קרוב.
**מחלוקות בין אישיות*, מריבות או ויכוחים עם אנשים משמעותיים תורמים לירידה במצב הרוח.
**מעבר תפקיד*, קשיים המתעוררים במהלך שינוי באורח/מעמד החיים, כמו, למשל, פיטורין, מעבר דירה, לידה או גירושין.
**ליקויים בין-אישיים*, המביאים לקשיים בין אישיים כרוניים או לבידוד חברתי.

טיפול טיפוסי בפסיכותרפיה בין-אישית נמשך בין-12 ל-20 פגישות, בתקופה של בין 4 ל-5 חודשים. טיפול בייעוץ בין אישי (טיפול זהה מבחינת התכנים אבל מקוצר) נמשך 3-8 פגישות.

### שלבי הטיפול
הטיפול מורכב בדרך כלל משלושה שלבים.
השלב הראשוני הוא לזהות את האזור הבעייתי אשר יהיה כפוף לטיפול. שלב הביניים מורכב מעבודה על אזור בעייתי זה.
השלב האחרון מורכב מגיבוש וייצוב התקדמות הטיפול והכנת המטופל לעבודה עצמאית.

## ראו גם
* הגישה ההתייחסותית
* טיפול משפחתי

## לקריאה נוספת
* "המדריך המקיף של הפסיכיאטריה, מהדורה שנייה" של קפלן וסאדוק.
* דניאל ג'יי סיגל (2014), *מפות המוח. מדריך נוירוביולוגיה בין-אישית*. רפאל קורטינה, מילאנו, איטליה. 

## קישורים חיצוניים
*פסיכותרפיה בין-אישית בישראל

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:פסיכותרפיה
יוסף לכמן

**יוסף לכמן**, **Joseph Lachmann**, (1882 – 1961) היה רופא ישראלי, פרופסור לרפואת אף אוזן גרון, ייסד וניהל את מחלקת אף אוזן גרון בבית החולים הדסה בירושלים.

## קורות חיים
לכמן נולד ללואיז ונחמן בשנת 1882 בזנין, פרובינציית פוזן, גרמניה, למשפחה יהודית אורתודוקסית. לאחר שסיים בית ספר תיכון בברלין התקבל לבית הספר לרפואה בלייפציג. בשנת 1907 סיים את לימודי הרפואה. בשנים 1909-1910 התמחה ברפואת אף אוזן גרון בווינה אצל הפרופסורים אלכסנדר, קייארי, באראני, ונוימן.

במלחמת העולם הראשונה גויס לצבא האימפריה הגרמנית כקצין רפואה, נפצע ועוטר ב"צלב הברזל" דרגה ראשונה. לאחר המלחמה עבד בבית החולים היהודי "מואביט". הוא עסק בעבודה קלינית ובמחקר.

ב-1931 התאלמן ובשנת 1932 נישא בשנית לוואלרי קטלר לבית לאזרפלד. לכמן אימץ את בנותיה רות וחווה.

בשנת 1933 עלה לארץ-ישראל עם משפחתו. לכמן ומשפחתו התגוררו בטחנת הרוח ברחוב רמב"ן בשכונת רחביה בירושלים. לכמן עבד כרופא אף אוזן גרון בקופת חולים כללית, ובמקביל בבית החולים הדסה.

בשנת 1937 ייסד את מחלקת אף אוזן גרון בבית החולים הדסה וניהל אותה. במקביל עסק במחקר, פרסם עשרות עבודות ומונה לפרופסור ברפואת אף אוזן גרון.

לכמן השתתף ב["ספר האנטומיה והפיזיולוגיה" מאת ד"ר [[אלחנן רבינוביץ](http://merhav.nli.org.il/primo_library/libweb/action/display.do?tabs=detailsTab&ct=display&fn=search&doc=NNL_ALEPH002067031&indx=5&recIds=NNL_ALEPH002067031&recIdxs=4&elementId=4&renderMode=poppedOut&displayMode=full&frbrVersion=&dscnt=0&dum=true&tab=default_tab&dstmp=1502881941661&srt=rank&vl(freeText0)=%D7%90%D7%9C%D7%97%D7%A0%D7%9F%20%D7%A8%D7%91%D7%99%D7%A0%D7%95%D7%91%D7%99%D7%A5&vid=NLI&mode=Basic)], בכתיבת הפרק בנושא "האוזן"],

לכמן נפטר בשנת 1961.

בין תלמידיו: פרופ' מקס אלטמן.

### משפחתו
אחיו הוא פרופ' צבי אבידב.

בתו המאומצת רות דייוויס הייתה עובדת סוציאלית בכירה (נפטרה ב-1964), על שמה "הפרס השנתי לעבודה סוציאלית ע"ש רות לכמן-דייוויס ז"ל". בעלה, ג'ו יוסף דייוויס, היה עיתונאי בכיר בעיתונאות הממשלתית לאחר קום המדינה.

חותנו, בעלה של בתו המאומצת חווה, הוא פרופ' אנדרה דה-פריס, חתן פרס ישראל לרפואה לשנת תש"ל (1970). ילדיהם: אילן דה-פריס, ממקימי בית הספר סם שפיגל לקולנוע ולטלוויזיה ומנהל הערוץ הראשון; דוד דה פריס, היסטוריון המכהן כפרופסור מן המניין בחוג ללימודי עבודה בפקולטה למדעי החברה באוניברסיטת תל אביב; ותמר דה-פריס וינטר, צורפת ומרצה באקדמיה להנדסה ולעיצוב שנקר.

## לקריאה נוספת
* פרופ' נסים לוי, יעל לוי, "רופאיה של ארץ-ישראל 1948-1799" איתי בחור - הוצאה לאור, מהדורה שנייה, מרץ 2012, ערך: לכמן, יוסף פרופ', עמודים 268–269.

## הערות שוליים

קטגוריה:רופאי אף אוזן גרון ביישוב
קטגוריה:רופאים יהודים גרמנים
קטגוריה:רופאי אף אוזן גרון ישראלים
קטגוריה:רופאים צבאיים יהודים
קטגוריה:יהודים בצבא הגרמני במלחמת העולם הראשונה
קטגוריה:אנשי העלייה החמישית
קטגוריה:רופאים צבאיים גרמנים
קטגוריה:רופאי שירותי בריאות כללית
קטגוריה:סגל מרכז רפואי הדסה
קטגוריה:רחביה: אישים
קטגוריה:משפחת דה-פריס
קטגוריה:ישראלים ילידי גרמניה
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1882
קטגוריה:ישראלים שנפטרו ב-1961
עונת 1981 בגביע ליברטדורס

**עונת 1981 ב[[גביע ליברטדורס]]** הייתה העונה ה-22 של התחרות הדרום-אמריקאית לקבוצות כדורגל והיא אורגנה על ידי CONMEBOL. המשחק הראשון התקיים ב-18 במרץ 1981 ותחרות הסתיימה ב-23 בנובמבר 1981. בתחרות השתתפו 21 קבוצות מכל מדינות חברי הארגון.

התחרות הסתיימה בניצחון של פלמנגו בפעם הראשונה בתולדות המועדון.

## מתכונת התחרות
בתחרות השתתפו 21 קבוצות. מנצחת של העונה הקודמת קיבלה זכות להשתתף בתחרות ישירות בשלב השני. בשלב הראשון הקבוצות חולקו ל-5 בתים, שתי קבוצות בכל בית עלו לשלב השני. בשלב השני, הקבוצות שיחקו ב-2 בתים. מנצחי הבתים נפגשו בסדרת משחקי הגמר.

אם מספר קבוצות בבית זכו באותו מספר נקודות ההכרעה הייתה על ידי משחק נוסף.

בכל השלבים נערכו משחק בית ומשחק חוץ. על הניצחון הוענקו שתי נקודות.

## השלבים המתקדמים
### שלב ב'

### סדרת הגמר

בהתאם לתקנות נערך משחק שלישי.

## קישורים חיצוניים

* פרטים על התחרות
* נתונים מאתר worldfootball

קטגוריה:תחרויות כדורגל ב-1981
קטגוריה:עונות בגביע ליברטדורס
קטגוריה:פלמנגו (כדורגל)
אדולף פרידריך השני, דוכס מקלנבורג-שטרליץ

**אדולף פרידריך השני, דוכס מקלנבורג-שטרליץ** (; 19 באוקטובר 1658 – 12 במאי 1708) היה דוכס מקלנבורג-שטרליץ בין השנים 1701–1708.

## ביוגרפיה
אדולף פרידריך נולד ב-19 באוקטובר 1658 בגרבוב שהשתייכה לדוכסות מקלנבורג-שוורין, לאחר מות אביו אדולף פרידריך הראשון, דוכס מקלנבורג-שוורין, מאשתו השנייה מריה קתרינה מבראונשווייג-דאננברג, בתם של יוליוס ארנסט, דוכס בראונשווייג-לינבורג ומריה מפריזיה המזרחית.

בשנת 1695 מת חמיו גוסטב אדולף, דוכס מקלנבורג-גיסטרוב, ובעקבות כך פרץ סכסוך ירושה בין פרידריך לאחיינו פרידריך וילהלם, דוכס מקלנבורג-שוורין. לאחר מאבק ירושה שנמשך למעלה מ-5 שנים, הגיעו השניים בשנת 1701 להסכם; פרידריך ייסד את דוכסות מקלנבורג-שטרליץ, ואילו פרידריך וילהלם קיבל את דוכסות מקלנבורג-שוורין.

ב-12 במאי 1708 מת פרידריך, ובנו אדולף פרידריך השלישי, דוכס מקלנבורג-שטרליץ עלה לשלטון במקומו.

## משפחתו
בשנת 1684 התחתן אדולף פרידריך עם מריה, דוכסית מקלנבורג-גיסטרו, בתם של גוסטב אדולף, דוכס מקלנבורג-גיסטרו ומגדלנה זיבילה מהולשטיין-גוטורפ, ממנה נולדו לו 5 ילדים:
* אדולף פרידריך השלישי, דוכס מקלנבורג-שטרליץ (1686–1752)
* מגדלנה אמליה (1689)
* מריה (1690)
* אלאונורה (1691)
* גוסטבה קרולינה ממקלנבורג-שטרליץ (1694–1748), התחתנה עם כריסטיאן לודוויג השני, דוכס מקלנבורג-שוורין

בשנת 1702 התחתן אדולף פרידריך עם יוהנה מסקסוניה-גותה, בתם של פרידריך הראשון, דוכס סקסוניה-גותה-אלטנבורג ומגדלנה זיבילה מסקסוניה-וייסנפלס, אך לא היו לו ילדים ממנה.

בשנת 1705 התחתן אדולף פרידריך עם כריסטינה אמיליה, נסיכת שוורצבורג-זונדרסהאוזן, בתם של כריסטיאן וילהלם הראשון, נסיך שוורצבורג-זונדרסהאוזן ואנטוניה זיבילה, רוזנת בארבי-מוהלינגן, ממנה נולדו לו 2 ילדים:
* סופיה לואיזה כריסטינה (1706–1708)
* הדוכס קרל לודוויג פרידריך ממקלנבורג, נסיך מירוב (1708–1752)

## אילן יוחסין

## קישורים חיצוניים

* 

קטגוריה:דוכסי מקלנבורג-שטרליץ
קטגוריה:ילידי 1658
קטגוריה:נפטרים ב-1708
800-809 לפנה"ס

**שימו לב: ערך זה מכיל אירועים מן השנים 809 - 800 לפנה"ס**

## אירועים ומגמות
* 804 לפנה"ס - מלך אשור, אדד-ניררי השלישי, כובש את דמשק.
* 804 לפנה"ס - תקופת המעבר ביוון מסתיימת.
* 800 לפנה"ס - תקופת יוון הארכאית מתחילה (תסתיים בשנת 480 לפנה"ס כאשר עם פלישתו של קסרסס).
* 800 לפנה"ס - האופנישדות מורכבות.
* התקופה הפרה-אסטרוסקית באיטליה.
* התרבות האטרוסקית.
* האולמקים בונים פירמידות.

## אנשים משמעותיים
* אדר-ניררי השלישי, מלך אשור (מלך בשנים 783 - 811 לפנה"ס)
* יהואחז, מלך ישראל (מלך בשנים 800 - 814 לפנה"ס).
* יהואש, מלך יהודה (מלך בשנים 797 - 836 לפנה"ס).

## קישורים חיצוניים

*
קטגוריה:המאה ה-9 לפנה"ס לפי שנים
סמואל כהן

**סמואל תיאודור כהן** (באנגלית: **Samuel Theodore Cohen**; 21 בינואר 1921, ברוקלין, ניו יורק - 28 בנובמבר 2010, לוס אנג'לס, קליפורניה) היה פיזיקאי אמריקאי יהודי אשר נחשב לאבי פצצת הנייטרון.

## קורות חיים

סמואל תיאודור כהן נולד ב-21 בינואר 1921 בברוקלין, ניו יורק ללזרוס וג'ני כהן, יהודים אוסטרים שהיגרו לארצות הברית. בגיל 4 עבר עם משפחתו ללוס אנג'לס.

בשנת 1943 סיים לימודים לתואר ראשון בפיזיקה באוניברסיטת קליפורניה בלוס אנג'לס. לאחר מכן התגייס לצבא ארצות הברית ונשלח למכון הטכנולוגי של מסצ'וסטס להמשך לימודים בתחומי המתמטיקה והפיזיקה.

בשנת 1944 נקרא להצטרף לצוות פרויקט מנהטן, שם חישב צפיפויות נייטרונים בצוות הפצצה איש שמן.

לאחר המלחמה החל ללמוד על מנת להוציא דוקטורט באוניברסיטת קליפורניה בברקלי אך בשנת 1947 נשר כדי להצטרף לתאגיד ראנד, שם חקר נושאים כמו עוצמה של פליטה רדיואקטיבית מנשורת גרעינית.

בשנת 1958, עיצב כהן את פצצת הנייטרון בעבודה למען המעבדה הלאומית לורנס ליוורמור , על פי רעיון שעלה לו בעת ביקור בסיאול בשנת 1951, לאחר שבתיה נהרסו קשות במלחמת קוריאה.

בשנת 1969 עזב את עבודתו בתאגיד ראנד, והתמקד בחקר וכתיבת מאמרים בנושא פצצת הנייטרון.

במהלך שנות ה-90, ניסה כהן לעורר את המודעות לסכנת החומר שכינה "כספית אדומה", וטען שבברית המועצות יוצרו כ-100 פצצות אטום זעירות, ובמהלך מלחמת המפרץ טען כי צבא עיראק תחת סדאם חוסיין מחזיק בכ-50 מהן בהן ישתמש על כוחות הקואליציה כשיגיעו לבגדאד.

ב-28 בנובמבר 2010 נפטר כהן בביתו שבלוס אנג'לס, קליפורניה, שבועיים לאחר שהוסר גידול סרטני מקיבתו.

## פרסומיו
*"Tactical Nuclear Weapons: An Examination of the Issues" (1978)
*"The Neutron Bomb: Political, Technological and Military Issues" (1978)
*"Checkmate on War" (1980)
*"The Truth About the Neutron Bomb" (1983)
*"We Can Prevent World War III" (1985)
*"Nuclear Weapons, Policies and the Test Ban Issue" (1987)
*"Shame: Confessions of the Father of the Neutron Bomb" (1998/2000)

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:אמריקאים ממוצא יהודי-אוסטרי
קטגוריה:פיזיקאים יהודים אמריקאים
קטגוריה:יהודים עובדי פרויקט מנהטן
קטגוריה:אתאיסטים יהודים
קטגוריה:אתאיסטים אמריקאים
קטגוריה:בוגרי אוניברסיטת קליפורניה בלוס אנג'לס
קטגוריה:אמריקאים שנולדו ב-1921
קטגוריה:אמריקאים שנפטרו ב-2010
מדידה (מקצוע)

[ממוזער|מסמר מודדים על מדרכה ב[תל אביב]]
**מדידה** או **מדידת מקרקעין** היא מקצוע ומדע, המיישם מגוון של טכניקות לקביעת מיקום דו או תלת ממדי של אובייקטים במרחב ואת המרחקים והזוויות ביניהם. על פי רוב המדידות מתבצעות על פני הקרקע ותוצאות המדידה משמשות למיפוי המצב הקיים למגוון של צרכים כגון קביעת בעלות על קרקעות, תכנון מבנים ותשתיות, מיסוי, מחקר מדעי ועוד.

המדידה דורשת שימוש בתחומים כגאומטריה, טריגונומטריה, ניתוח רגרסיה, פיזיקה, הנדסה, מטרולוגיה, תכנות והחוק. בימינו עושים המודדים שימוש במגוון ציוד ומקורות מידע כגון תחנה כוללת ידנית או רובוטית, מקלטי GPS תלת־ממדיים, מחזיר פינתי ומחזיר ישיר, סורקים תלת־ממדיים, מערכת מידע גאוגרפי, ציוד מחשוב ותקשורת.

מקצוע המדידה עתיק מאוד ובמהלך ההיסטוריה התפתחו תורות מדידה, שיטות וטכניקות. למדידה חלק בהתפתחות הסביבה האנושית והמדעים מראשית ההיסטוריה הכתובה.

## הכשרה ורישוי למודדים בישראל
בתקנות המדידות נקבע כי המעוניין לקבל רישיון מדידה חייב להיות בעל השכלה אקדמית במקצועות הגאודזיה (השכלה אותה ניתן לרכוש בישראל רק בטכניון ובאוניברסיטת אריאל) ועמד בהצלחה בבחינות ההסמכה הממשלתיות. מודדים שרכשו השכלתם בחו"ל חייבים להציג אישור על השכלתם ולעמוד בבחינות ההסמכה.

תקופת ההכשרה של מודד עד לקבלת הרישיון אורכת בין 5 ל-6 שנים (ניתן גם לבחור במסלול מקוצר ללא תואר מהנדס).

הרישיון מוענק על ידי המרכז למיפוי ישראל (סוכנות המיפוי הלאומית של ישראל הכפופה בתור יחידת סמך מקצועית אל משרד הבינוי והשיכון) מתוקף פקודת המדידות.

## קישורים חיצוניים

* 
* 

## הערות שוליים

קטגוריה:מדידה
קטגוריה:מדע שימושי
קטגוריה:דיני קניין
קטגוריה:מקצועות ההנדסה
קטגוריה:מקצועות הבנייה
אבא מרי חלפן

רבי **אַבָּא מָרִי חַלְפָן** (נפטר ח' באלול ה'שמ"ו, 22 באוגוסט 1568) היה רב, מקובל, אסטרונום ורופא בפראג במאה ה-16.

## ביוגרפיה
בנו של הרב אליה חלפן, כנראה נקרא על שם סבו, הרב אבא מרי חלפן, שהיה מגולי ספרד, מצאצאי רבי יוסף קולון (מהרי"ק). חי ונפטר בפראג.

תשובה הלכתית שלו מובאת בספר השו"ת "מתנות באדם".

ש"י פין שיער כי הוא סבו של יצחק בן אליה חלפן הרופא שנפטר בווינה בשנת ה'שע"ז, 1617. לפי השערה זו המשיך בנו את מסורת המשפחה בעיסוק ברפואה. ייתכן שבן זה הוא הרב אליהו מנחם חלפן בן רבי אבא מרי, מרבני ונציה שהיה גם רופא ועמד בקשרי הלכה עם רבי משה איסרלש "הרמ"א".

על מצבת קברו נחרת:

## לקריאה נוספת
* יעקב בוקסנבוים (מהדיר), **שאלות ותשובות מתנות באדם**, תל אביב: אוניברסיטת תל אביב תשמ"ג. מבוא, פרק ג: המשיבים. עמ' 17.

## קישורים חיצוניים
* 

## הערות שוליים

קטגוריה:פראג: רבנים
קטגוריה:רופאים יהודים
קטגוריה:יהודים הקבורים בבית הקברות היהודי העתיק בפראג
קטגוריה:נפטרים ב-1568
קטגוריה:יהודי בוהמיה במאה ה-16
זויה צ'אושסקו

**זויה צ'אושסקו** (ברומנית: **Zoia Ceaușescu**; 1 במרץ 1949 - 20 בנובמבר 2006) הייתה בתם של נשיא רומניה ניקולאה צ'אושסקו ושל אלנה צ'אושסקו, מתמטיקאית בהכשרתה.

## ביוגרפיה
זויה הייתה האמצעית מבין שלושת ילדי משפחת צ'אושסקו, היא נולדה בבוקרשט, רומניה ונקראה על שמה של הפרטיזנית הסובייטית זויה קוסמודמיאנסקיה. לאחר סיום הלימודים התיכוניים החלה בלימודי מתמטיקה באוניברסיטת בוקרשט והמשיכה בהם עד להשגת תואר דוקטור. היא עבדה כאסיסטנטית באוניברסיטת בוקרשט, אך רצתה להיות חוקרת, לכן עברה למכון למתמטיקה. המכון פורק והיא המשיכה ל-INCREST (ראשי התיבות של המכון ליצירה מדעית וטכנולוגית), שם התקדמה עד שעמדה בראש מחלקת המתמטיקה. היא פרסמה עשרות עבודות עד למהפכה הרומנית, אך אחרי המהפכה נעצרה בחשד ל"פגיעה בכלכלת רומניה" ושוחררה רק כעבור שבעה חודשים. ההאשמות בוטלו לבסוף, אך במכון סירבו לקבלה בחזרה לעבודה. היא פנתה לבתי משפט, אולם לאחר שחלתה ויתרה והסכימה לצאת לגמלאות.

חיי החברה של זויה סבלו מהתערבות הוריה, בעיקר אמה אלנה צ'אושסקו, שפיקחה עליה בעזרת סוכני סקוריטטה והתערבה כדי להרחיק בני זוג שלא היו לטעמה. פטרה רומאן, איתו פיתחה קשר טוב, נשלח ללמוד בצרפת, כי לדעת אמה הוא לא התאים להיות בן זוגה של זויה מסיבות מוצא (אב יהודי ואם ספרדיה). אחריו טיפחה זויה קשר עם הרופא הגינקולוג דן וינצה (Dan Vincze) שאיתו נפגשה כל שבוע במשך שבע שנים, אך עקב מוצאו ההונגרי הוריה לא הסכימו לזוגיות זו והשניים נפרדו. לאחר שנה וחצי יצרה קשר עם העיתונאי מיכאי מתיי, אך הוריה הזועמים שלחו אותו לגינאה שבה מת לבסוף ממחלה. זויה הגיבה להתערבויות אלה בחייה באופן קשה. היא הרבתה לשתות משקאות אלכוהוליים, בעיקר וודקה, ועישנה הרבה.

זויה התחתנה לבסוף בהסכמת הוריה עם מירצ'אה אופראן והזוג התגורר בווילה במתחם המגורים של הוריה. לאחר המהפכה הרומנית (1989) השניים נעצרו ונכלאו באשמת "חבלה בכלכלת רומניה" משום שלא שילמו על כל מה שקיבלו. באוגוסט 1999 הם זוכו ושוחררו ואופראן הגיש תביעה משפטית נגד המדינה על מעצר שווא והחרמת חלק מרכושו וזכה בה. זויה פרסמה ספר בשם "237 ימים בקבר" (מספר הימים ששהתה במעצר), שכלל את חליפת מכתביה בתקופת מעצרה.

זויה הייתה מעשנת כבדה ובגיל 57 נפטרה מסרטן הריאות.

## לקריאה נוספת
* Tiranul מאת Lavinia Betea, Florin-Răzvan Mihai, Ilarion Țiu, הוצאת Cetatea de Scaun, 2015.

## קישורים חיצוניים

* Zoia Ceausescu, eterna "victima colaterala" 
* Zoia, fiica și feblețea lui Ceaușescu, fuma „țigară din țigară”. Rebelă din fire, a sfidat toate regulile impuse de tatăl ei 

## הערות שוליים

קטגוריה:רומניה הקומוניסטית: אישים
קטגוריה:חברי האקדמיה הרומנית
זויה
קטגוריה:מתמטיקאיות רומניות
קטגוריה:ילדי נשיאי רומניה
קטגוריה:רומניות שנולדו ב-1949
קטגוריה:רומניות שנפטרו ב-2006
קטגוריה:רומנים שנפטרו ב-2006
מאור חכמי המערב

**בית הכנסת מאור חכמי המערב** הוא בית כנסת השוכן ביישוב קריית יערים, פועלים במקום כולל אברכים ומניני תפילה בנוסח עדות המזרח.

## היסטוריה
בית הכנסת החל את דרכו בכיתת לימוד בבית ספר מקומי ביישוב. לאחר שמספר המתפללים והלומדים הלך וגדל, הוחלט על הקמת מבנה בתכנונו של האדריכל אהרון צורף. בשנת 1989 החלה בניית הקומה הראשונה של מבנה בית הכנסת, שנועד לשמש כבית תפילה ולימוד לאברכים, על שטח שנרכש מבעוד מועד. בשנת 2004 הושלמה בניית הקומה השנייה, המשמשת כיום לתפילה, יחד עם השלד של הקומה השלישית. בשנת 2010 הושלמה בניית הקומה השלישית, שמשמשת את ישיבת "ישרי לב" המיועדת לצעירים מארצות הברית.

השם "מאור חכמי המערב" ניתן לבית הכנסת על שמו של פרשן התלמוד הרי"ף, שהיה מחכמי המערב.

## מבנה
לבד מהאדריכל שתכנן את הבניין, ליווה את התהליך משה בן זקרי, מייסד בית הכנסת, שביקש לשלב במבנה מוטיבים ממבני דת יהודיים עתיקים, כשלכל פרט ישנה משמעות.
### מבנה חיצוני
כלפי חוץ, מבנה בית הכנסת כולל מראה של חומת אבן בקומתו העליונה, בהשראת חומות העיר העתיקה ובית המקדש, כשבמרכז ניצבת צורת לוחות הברית מאבן בממדים גדולים. סביב מבנה בית הכנסת נמצאים איורים גדולים שנעשו בידי אמנים מחברון באמצעות חריטה וסיתות, המציגים את כלי המשכן, לוחות הברית מעל לדלתות הכניסה, וכן מספר סמלים יהודיים מוכרים. מתחת לאיורים נמצאים חלונות זכוכית בצבע כחול.

מדרגות בית הכנסת החיצוניות נבנו בצורה רחבה בתחילתן, וצרות בסופן, כהשראה מחלונות בית המקדש שנבנו בצורה זו. בתחילת גרם המדרגות ניצבים שני עמודי אבן, הרומזים על עמודי הנחושת יכין ובועז, שהציב שלמה המלך בפתח בית המקדש הראשון.

### מבנה פנימי
מבנהו הפנימי בקומה הראשונה כלל עד שנת 2010 מוטיבים מבתי הכנסת העתיקים של צפת, עם שילוב של צבע התכלת בקירותיו. בשנה זו שופץ המקום, ואף חולק למספר חדרי שיעורים.

מבנהו הפנימי בקומה השנייה כולל שילוב של אבנים עתיקות ושיש בעיקר בקירות ובעמודים. המבנה מתאפיין בקשתות בשלל וריאציות, כהשראה ממבני דת עתיקים. בעצת האמן אורי רווח, צורת הישיבה קיבלה השראה מבתי כנסת עתיקים שנמצאו בחפירות ארכאולוגיות, הכוללים ישיבה בסמוך לקירות בית הכנסת בצורה מרובעת, ללא כיסאות במרכז.

במרכז בית הכנסת שוכנים שני עמודי שיש המחופים באבנים עתיקות עם קשת המתנוססת מעליהם, ומתחתם ממוקמת תיבת החזן. היכל בית הכנסת עשוי לוחות שיש, בצורת שני חצאי עיגולים, בהשראת ספר תורה ספרדי פתוח, ובמרכזם משולבים אלמנטים של זכוכית ומתכת. בתקרת הקומה האמצעית תלויות תריסר נברשות בינוניות כנגד שנים עשר השבטים, ועוד שתי נוספות גדולות במרכזה.

## קישורים חיצוניים

* 
* מוסדות דת, במועצה המקומית קריית יערים

## הערות שוליים

קטגוריה:ארץ ישראל: בתי כנסת
קטגוריה:בתי כנסת ספרדיים
קטגוריה:מבני דת
קטגוריה:קריית יערים
דיוקן עצמי 1975

"**Portrait 1975**" (בעברית: "דיוקן עצמי 1975") הוא שמה של סדרת הדפסים מאת האמן הישראלי יגאל תומרקין. הסדרה, בת חמישה הדפסים שהוצאה כפורטופוליו אחד, מתארת דגמים של פסלים שונים בעיצוב האמן.

## תיאור
בשנת 1975 יצר יגאל תומרקין סדרה של חמישה הדפסים בסדנת ההדפס ירושלים, במהדורה בן 18 עותקים. הייתה זו סדרת ההדפסים הראשונה שנוצרה בסדנה. חמשת ההדפסים הם: "פורטרט + מצפור ערד", "פורטרט + אינפלציה + הצעה לאנדרטה בלטרון", "פורטרט + ים", "פורטרט + ירושלים + הצעה לפסל לשלום" ו-"פורטרט + Made in U.S.A". העבודות הודפסו בידי אריק קילמניק וסידון רוטנברג על גיליונות נייר בגובה של 56 ס"מ וברוחב 76 ס"מ. 10 עותקים מן הסדרה נמכרו כפורטפוליו המלווה בדף שער כתוב ובו טקסט באנגלית. העבודות נוצרו בטכניקה של תצריב צילומי שלו הוסיף האמן תחריט יבש וגלגול צבע באחד ההדפסים שילב תומרקין גם טכניקה של תלחיץ של אחת מפלטות ההדפסה.

העיצוב של כל ההדפסים דומה: השליש הימני של הפורמט מוקדש לתיאור דיוקנו של האמן, כפי שהוא מופיע בתצלום שממנו בולט חלק של פסל. בנוסף, מופיעים גם טביעות אצבעותיו וחתימתו, הנתונים בפורמט של טופס רשמי. צדו השמאלי של כל הדפס מתאר, בסגנון קולאז'י, דגם של אנדרטה או פסל בעיצובו של האמן וכן טקסטים שונים פרי עטו. על הדגמים נמנים אנדרטת הבקעה (1972), מצפור ערד (1968) ועוד. חלק גדול מן הקולאז'ים והדימויים שנוצרו עבור הסדרה שמורים בארכיון הסדנה.

הכותרת "דיוקן עצמי", מרמזת על כמה רמות של ייצוגיות עצמית של האמן בעבודות. הכותרות "TOP" ו-"BOTTOM" (בעברית: למעלה, למטה), מחזקות את האופי הרשמי של העיצוב, כמו גם מרמזות על משלוח מטפורי של העבודה. עדנה מושנזון (1992) תיארה את העבודות כ-אקט של הנצחה עצמית מתריסה".

## הערות שוליים

קטגוריה:יגאל תומרקין: הדפסים
קטגוריה:הדפסים
קטגוריה:הדפס ישראלי
קטגוריה:סדנת ההדפס ירושלים
קטגוריה:תצריבים
קטגוריה:יצירות משנת 1975
קטגוריה:דיוקנאות עצמיים
בית כנסת בית תנחום

**בית הכנסת המרכזי לעולי קווקז - בית תנחום** בטירת כרמל, הידוע אף בכינוי "בית הכנסת הקווקזי בטירת כרמל", נמצא ברחוב הכלניות 4 בעיר. בית כנסת זה הפך מאז היווסדו לאתר תיירות מרכזי באזור חוף הכרמל, בזכות עושר הפרטים והפאר שבו נבנה ועוצב.

## היסטוריה
בית הכנסת נבנה בתחילת המאה ה-21, בזכות יוזמתו של הרב יהודה יעקובוב, רב קהילת יוצאי קווקז, ותרומה של כ-2 מיליון דולר של האחים זאור ואקיף גיללוב (גורשומוב), מעשירי מוסקבה, בני העדה הקווקזית. בית הכנסת נקרא על שם אביהם תנחום אשר נרצח במוסקבה בשנת 1997. בשנת 2004 נרצח זאור גיללוב ואף שמו הונצח בבית הכנסת.
בית הכנסת בית תנחום נבנה בתוך שנה אחת בלבד, ונחנך בחודש מרץ 2003 בטקס הכנסת ספר תורה בנוכחות התורמים, הרב הראשי לישראל אליהו בקשי דורון, והרב פנחס גולדשמידט הרב הראשי למוסקבה, וכ-1300 משתתפים. כרב בית הכנסת משמש הרב יהודה יעקובוב.

## מבנה בית הכנסת
מבנה בית הכנסת במבט-על קצת מזכיר את מבנה בית המקדש. המבנה מחופה באבן ירושלמית, עמודי המבנה ורבות מרצפותיו מכוסות בעבודות פסיפס. מתחם בית תנחום מכיל את אולם בית הכנסת, חדר הרצאות המשמש לתלמוד תורה וכנסים, מקווה טהרה לגברים הכולל גם סאונה וכן מוזיאון ליהדות קווקז ובו מוצגים דגמי בתי כנסת עתיקים מן הקווקז, תמונות רבני הקהילה לאורך הדורות, תשמישי קדושה ושטיחים קווקזיים. במבנה בית הכנסת פרטי עיצוב וריהוט רבים הקודמים לבניית בית הכנסת, זאת להבדיל מבניה מסורתית בה פרטי העיצוב של המבנה נבנים לאחר שמושלם המבנה עצמו. כך למשל הותאם המבנה למידותיהן של דלתות המבנה וחלונות הויטראז' שבו. רבים מפרטי העיצוב בבית הכנסת נוצרו במדינות שונות והובאו לישראל. תיבת שליח הציבור המוגבהת נמצאת במרכז האולם מתחת לכיפת בית הכנסת. 

Beit Tanchum Tirat Carmel window.jpg|חלון חיצוני
Beit Tanchum Tirat Carmel door.jpg|דלת הכניסה הראשית
Beit Tanchum Tirat Carmel ceiling.jpg|כיפת בית הכנסת מתוך האולם
Beit Tanchum Tirat Carmel Kotel Hamizrach.jpg|כותל המזרח בבית הכנסת


## קישורים חיצוניים

* עשרת בתי הכנסת המרתקים ביותר: פרויקט מצולם, הידברות.
* סיור החודש - בית תנחום, איגוד בתי הכנסת העולמי.
* בית הכנסת בית תנחום, טירת כרמל, פורטל חינוך
*בית הכנסת ליהודי קווקז, מיזם אבני מורשת
## הערות שוליים

קטגוריה:ארץ ישראל: בתי כנסת
קטגוריה:טירת כרמל: מבנים
ג'ורג' מארי

**ג'ורג' רוברט מילן מארי** (באנגלית: **George Robert Milne Murray**; 11 בנובמבר 1858 - 16 בדצמבר 1911) היה חוקר טבע סקוטי, בוטניקאי, חוקר צמחייה ימית חד-תאית ופלנקטון וחוקר אצות, שנודע בקשריו עם תומאס הנרי האקסלי ועם משלחת דיסקברי. מארי היה חוקר הטבע שהתלווה אל משלחת ליקוי החמה באיי הודו המערבית בשנת 1886, היה חבר בכמה מסעות מדעיים לאיסוף אורגניזמים ימיים, והנהיג עבודה רבת ערך על החוף האטלנטי של אירלנד בשנת 1898.

## חייו
מארי נולד בארברות', אנגוס, שם למד בבית הספר התיכון. בשנת 1875 למד בוטניקה קריפטוגמית באוניברסיטת שטרסבורג אצל היינריך אנטון דה בארי. ב-1895 התמנה לאסיסטנט במחלקת הבוטניקה של המוזיאון להיסטוריה של הטבע בלונדון, כמחליפו של הבוטניקאי ויליאם קארותרס בתפקיד "שומר הבוטניקה". הוא פרש בשנת 1905 בגלל מחלה. מארי כתב שני ספרי עזר ופרסם כארבעים מאמרים על קריפטוגמיה ואוקיינוגרפיה, רובם ב"כתב העת לבוטניקה".

מארי נבחר לחברה המלכותית בשנת 1897.

מארי ערך את "המדריך האנטארקטי" בשנת 1901 ויצא למשלחת דיסקברי של רוברט פלקון סקוט באותה שנה, אך עזב את "דיסקברי" בקייפטאון.

ג'ורג' מארי מת בסטונהייבן, קינקרדינשייר, ב-16 בדצמבר 1911.

## כתבים
* "ספר עזר לבוטניקה קריפטוגמית" (1889)
* "מבוא לחקר האצות" (עם אלפרד ויליאם בנט

## הערות שוליים

קטגוריה:מדענים סקוטים
קטגוריה:אוקיינוגרפים
קטגוריה:בוטנאים
קטגוריה:בוגרי אוניברסיטת שטרסבורג
קטגוריה:בריטים שנולדו ב-1858
קטגוריה:בריטים שנפטרו ב-1911
פביאן דרזנר

**פביאן דרזנר**, הוא ספורטאי ישראלי בעבר. אלוף ישראל (1962) בקפיצה משולשת ואלוף ישראל (1963) ושיאן ישראל בריצת 400 מטר משוכות. 

## ביוגרפיה

בתחרות האתלטיקה של המכביה השישית שנערכה בספטמבר 1961 זכה דרזנר במדליית ארד בקפיצה משולשת בתוצאה של 13.45 מטר, אחרי אליהו קייקוב מישראל שקבע שיא מכביה חדש של 14.12 מטר ומייק הרמן מארצות הברית (14.07 מטר).

### אלוף ישראל בקפיצה משולשת
באליפות ישראל שנערכה במכון וינגייט בסוף יוני 1962 זכה דרזנר במדליית זהב בקפיצה משולשת בתוצאה של 13.40 מטר, לפני אליהו קייקוב ממכבי תל אביב (12.72 מטר) וד. בן חנוך מהפועל בארי (12.58 מטר).

### אלוף ישראל ושיאן ישראל בריצת 400 מטר משוכות
באליפות ישראל שנערכה באצטדיון המכביה בתל אביב בסוף יוני 1963 זכה דרזנר במדליית זהב בריצת 400 מטר משוכות בשיא ישראלי חדש של 58.5 שניות, שיפור לשיא הקודם 59.6 שניות, לפני יאיר טאו מהפועל הרצליה (1:00.6 דקות) ועודד גינדין מהפועל נען (1:01.3 דקות).

## קישורים חיצוניים
* אלופי ואלופות ישראל באתלטיקה באתר *gbrathletics* 

## הערות שוליים

קטגוריה:אלופי ישראל בקפיצה משולשת
קטגוריה:אלופי ישראל בריצת 400 מטר משוכות
קטגוריה:ישראלים שנולדו במאה ה-20
האטי קראווי

**האטי אופליה וויאט קָרָאוויי** (באנגלית: **Hattie Ophelia Wyatt Caraway**; 1 בפברואר 1878 - 21 בדצמבר 1950) הייתה פוליטיקאית אמריקאית, אשר כיהנה כסנאטורית מטעם מדינת ארקנסו בין השנים 1931–1945, והייתה האישה הראשונה שנבחרה לתפקיד זה.

## ביוגרפיה

קראווי נולדה ב-1 בפברואר 1878 בבייקרויל, טנסי לוויליאם וללוסי וויאט. בשנת 1896 סיימה תואר ראשון בקולג' דיקסון, טנסי.

לאחר לימודיה החלה לעבוד כמורה בבית ספר. בשנת 1902 נישאה לתדאוס קראווי, שנבחר בשנת 1913 לכהונה כחבר קונגרס וכיהן בתפקיד זה עד 1921, אז מונה לסנאטור ובתפקיד זה כיהן עד מותו בשנת 1931.

לאחר מות בעלה, נכנסה קראווי לתפקיד הסנאטורית במקומו, ובשנת 1932 נבחרה להמשיך את כהונתה כסנאטורית, והייתה האישה הראשונה שנבחרה לתפקיד. בשנת 1938 נבחרה לכהונה שנייה.

בשנת 1944 ניסתה להיבחר לכהונה שלישית אך הפסידה בבחירות.

בינואר 1950 עברה שבץ מוחי.

ב-21 בדצמבר 1950 נפטרה קראווי בפולס צ'רץ', וירג'יניה בגיל 72. היא נקברה בבית הקברות ווסט לאון בג'ונסבורו, ארקנסו.

## קישורים חיצוניים

* 
* 
* 

## הערות שוליים

קטגוריה:אמריקאים ילידי טנסי
קטגוריה:חברי הסנאט של ארצות הברית מארקנסו
קטגוריה:סנאטוריות חברות המפלגה הדמוקרטית
קטגוריה:חברי הסנאט של ארצות הברית שמונו לתפקידם
קטגוריה:אמריקאיות שנולדו ב-1878
קטגוריה:אמריקאים שנולדו ב-1878
קטגוריה:אמריקאיות שנפטרו ב-1950
קטגוריה:אמריקאים שנפטרו ב-1950
ג'נין (נפה)

**נפת ג'נין** () היא אחת מ-16 נפות הרשות הפלסטינית. הנפה ממוקמת בצפון השומרון. בירת הנפה היא העיר ג'נין. 

זוהי הנפה היחידה ברשות הפלסטינית בה רוב השטח נמצא בשליטת הרשות הפלסטינית. ארבעה יישובים ישראליים בנפה פונו כחלק מתוכנית ההתנתקות בשנת 2005 (שא-נור, חומש, גנים וכדים). היישובים מבוא דותן ומעוז צבי שוכנים בצפון-מערב הנפה.
## אוכלוסייה
על פי מרשם האוכלוסין של הלשכה הפלסטינית המרכזית לסטטיסטיקה לשנת 2007, בנפה התגוררו כ-256,619 נפשות, שחיו ב-47,437 משקי בית. מתוכם, 100,701 תושבים (או כ-39%) היו מתחת לגיל 15 וכ-80,263 (או 31%) היו פליטים רשומים. על פי מרשם האוכלוסין לשנת 1997, בנפה התגוררו כ-203,026 נפשות.
## חלוקת משנה
### ערים
* ג'נין (כולל מחנה הפליטים ג'נין) 
* קבאטיה

### מועצות מקומיות

### כפרים
הרשימה הבאה כוללת כפרים פלסטינים בנפת ג'נין בעלי יותר מ-1,000 תושבים

## קישורים חיצוניים

## הערות שוליים

*
קטגוריה:הרשות הפלסטינית: נפות
לואיס ברנאקי

**לואיס צ'ארלס ברנאקי** (באנגלית: **Louis Charles Bernacchi**; 8 בנובמבר 1876 - 24 באפריל 1942), פיזיקאי ואסטרונום בלגי, נודע בעיקר הודות לתפקידו בכמה משלחות לאנטארקטיקה.

## קורות חיים
### ילדות ונעורים
ברנאקי נולד בבלגיה להורים איטלקים, שהיגרו לטסמניה בשנת 1884. אביו, אנג'לו ברנאקי, נטע כרם על האי מריה בשנת 1884. לואיס ברנאקי למד בהובארט, טסמניה, והשתלם באסטרונומיה במצפה הכוכבים במלבורן, בשימוש בסקסטנט ובמכשירים מגנטיים במהלך תקופה זו פיתח עניין בחקר אנטארקטיקה, שבא לביטוי במכתבים לעיתונות ובמעקב אחר מהלכיהן של ועדות לחקר אנטארקטיקה.

### חקר אנטארקטיקה
ברנאקי השתתף במשלחת צלב הדרום של קאשטן בורשקרווינק (1900-1898), שחרפה בכף אדייר, אנטארקטיקה. הוא הצטרף למשלחת בניו זילנד, אחרי שהפיזיקאי שהיה המועמד הקודם נדחה מסיבות רפואיות. המשלחת הייתה הראשונה שבילתה את החורף על יבשת אנטארקטיקה (המשלחת האנטארקטית הבלגית הייתה הראשונה שחרפה באנטארקטיקה בשנת 1898) והראשונה לצאת למסע מזחלות לעבר הקוטב הדרומי. ברנאקי כתב ספר על המשלחת, "To the south polar regions: expedition of 1898-1900", שיצא לאור בשנת 1900. נכדתו ג'אנט קרופורד ערכה גרסה של יומניו מן המשלחת בשם "החורף האנטארקטי הראשון: סיפורה של משלחת "צלב הדרום" בשנים 1900-1898".

ברנאקי יצא שוב כפיזיקאי במשלחת דיסקברי בהנהגת רוברט פלקון סקוט (1904-1901). ברנאקי היה האדם היחיד במשלחת זו שהיה קודם באנטארקטיקה. במשך המסע, ערך תצפיות מגנטיות מקיפות. אחרי המשלחת, הוענקה לברנאקי מדליית החברה הגאוגרפית המלכותית ומדליית הקוטב מן המלך נוסף לאות לגיון הכבוד הצרפתי. סקוט היה השושבין בכלולותיו של ברנאקי באנגליה בשנת 1906 והזמין אותו להשתתף במשלחתו השנייה, משלחת טרה נובה בישת-המזל, אבל ברנאקי דחה את ההצעה בגלל התחייבויות משפחתיות.

ברנאקי ניסה, כמועמד ליברלי, להיות חבר פרלמנט של ווידנס (צ'שייר, אנגליה) בבחירות הכלליות ב-1910, אך נכשל. הוא נסע לאפריקה, לאמזונס בפרו והשקיע במטעי גומי בדרום מזרח אסיה, במלאיה, ג'אווה ובורנאו.

במלחמת העולם הראשונה שירת בשירות המילואים המתנדבים של הצי המלכותי.

הוא תכנן להוביל משלחת באנטארקטיקה בשנת 1925, אם כי זה לא קרה בגלל מספיק כספים. בשנת 1930 ארגן את תערוכת הקוטב הבריטית, היה מעורב בארגון שנת הקוטב הבינלאומית השנייה בין השנים 1931-32.

עם פרוץ מלחמת העולם השנייה חזר ברנאקי לשירות המילואים המתנדבים של הצי המלכותי, אך היה במצב בריאותי לקוי.

### פטירתו
נפטר בלונדון ב-24 באפריל 1942.

### הנצחה
כף ברנאקי ומפרץ ברנאקי בחוף סקוט, בארץ ויקטוריה שבאנטארקטיקה נקראים על שמו של לואיס ברנאקי.

## קישורים חיצוניים

## הערות שוליים

קטגוריה:מעוטרי מדליית הקוטב
קטגוריה:אנטארקטיקה: מגלי היבשת
קטגוריה:אסטרונומים בלגים
קטגוריה:פיזיקאים בלגים
קטגוריה:ילידי 1876
קטגוריה:נפטרים ב-1942
שלום לך, עצבות (סרט)

**שלום לך, עצבות** (בצרפתית: **Bonjour Tristesse**) הוא סרט קולנוע אמריקאי רומנטי משנת 1958 בבימויו ובהפקתו של אוטו פרמינגר. התסריט מבוסס על הרומן רב-המכר "שלום לך, עצבות" מאת פרנסואז סאגאן (1954). בתפקידים הראשיים: דייוויד ניבן, ג'ין סיברג, דברה קר ומילן דמונז'ו. הזמרת ז'ולייט גרקו מופיעה בסרט בתפקיד עצמה כשהיא שרה את שיר הנושא של הסרט.

הסרט בנוי משני רבדים, הווה ועבר. ההווה מצולם בשחור-לבן, והעבר (שנה קודם לכן) – בצבע (טכניקולור). צולם בריביירה הצרפתית.

## תקציר העלילה
ססיל (ג'ין סיברג) היא נערה מתבגרת בת 17 המבלה את חופשת הקיץ בווילה לחוף הריביירה ביחד עם אביה רֵמון (דייוויד ניבן) וחברתו הנוכחית אלזה (מילן דמונז'ו).

רמון הוא אלמן אמיד שבחורות צעירות נמשכות אליו והוא מחליף אותן מדי פעם. בינו לבין ססיל יש יחסים פתוחים, הוא לא מסתיר את חברותיו מפניה והיא פונה אליו בשמו הפרטי.

אלזה צעירה מרמון בשנים רבות, אוהבת לבלות ולרקוד. שלושתם מבלים את החופשה בחוף ובמסיבות. ססיל מתקשרת עם פיליפ (ג'פרי הורן), סטודנט למשפטים וכולם נהנים מהחיים.

המצב מסתבך כאשר מגיעה למקום אן (דברה קר) שהייתה ידידתה של אשתו המנוחה של רמון. אן היא אשה בוגרת ונאה, מעצבת אופנה במקצועה. היא שואפת לפתח יחסים עם רמון האלמן, בן גילה. כשהיא מגלה את חברתו אלזה היא חושבת מיד לחזור אך נמלכת בדעתה.

היחסים בין רמון לאן מתפתחים והם מחליטים להתחתן. הם מודיעים זאת לססיל והיא מאחלת להם כל טוב באי רצון, משום שהיא חוששת שאן תעמוד בינה לאביה.

כאשר אן מוצאת את ססיל מתעלסת עם פיליפ היא פוקדת עליה להפסיק להתראות איתו ולהתרכז בלימודים. ססיל מחליטה אז לפגוע ביחסים בין אביה לאן. היא יודעת כי למרות הסכמתו של רמון לנישואים הוא עדיין בעל אופי של "פלייבוי".

לפי בקשתה מעמידים אלזה ופיליפ פנים כאילו הם זוג. כאשר רמון מבחין בהם, הוא מתחיל לקנא ויוזם פגישה עם אלזה. כאשר אן רואה אותם מתעלסים היא מזדעזעת, נכנסת למכוניתה וכעבור זמן קצר נהרגת כשהמכונית צוללת לים, בסיטואציה שלא ברור האם היא תאונה או התאבדות.

כעבור שנה - החיים נמשכים (בשחור-לבן), רמון מבלה עם בחורה חדשה וססיל רוקדת, אך עצובה בגלל האירוע הטרגי וחוסר התכלית בצורת חייה הנוכחיים. ברקע שרה זמרת (ז'ולייט גרקו) את השיר "שלום לך, עצבות".

## קישורים חיצוניים

* שלום לך, עצבות, באתר TCM
* ז'ולייט גרקו שרה "שלום לך, עצבות", קליפ מהסרט באתר יוטיוב
* קדימון לסרט "שלום לך, עצבות, באתר יוטיוב
* 
* 

קטגוריה:ערכים שבהם תבנית בריטניקה אינה מתאימה
קטגוריה:סרטי 1958
קטגוריה:סרטי קולומביה
קטגוריה:סרטים אמריקאיים
קטגוריה:סרטים באנגלית
קטגוריה:סרטים מבוססי ספרים
קטגוריה:סרטים רומנטיים
קטגוריה:סרטי דייוויד ניבן
קטגוריה:סרטי דברה קר
קטגוריה:סרטים עם מוזיקה מאת ז'ורז' אוריק
אפגניסטן במשחקים האולימפיים לנוער

**[[אפגניסטן]]** משתתפת ב**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. לאורך השנים צברו ספורטאי הנוער האפגנים מדליית ארד יחידה בטאקוונדו. עם זאת, השתתפותה במשחקים היא בעיקר סמלית.

## השתתפות במשחקים
המשלחת הראשונה של אפגניסטן למשחקים האולימפיים לנוער הייתה לאולימפיאדת הנוער סינגפור. המשלחת כללה שני ספורטאים שהתחרו בשני ענפי ספורט. המשלחת לאולימפיאדת הנוער נאנג'ינג הייתה מצומצמת יותר וכללה ספורטאית אחת. כלל הספורטאים קיבלו את כרטיס הכניסה למשחקים באמצעות הוועדה המשולשת.

## מדליות

### מדליות לפי משחקים

width="20px"|

### מדליות לפי ענף

## ראו גם
* אפגניסטן במשחקים האולימפיים
* אפגניסטן במשחקים הפאראלימפיים

קטגוריה:אפגניסטן: ספורט
קטגוריה:מדינות במשחקים האולימפיים לנוער
טלמן איסמאילוב

**טלמן מרדנוביץ' איסמאילוב** (באזרית: **Telman İsmayılov**; נולד ב-26 באוקטובר 1956) הוא איש עסקים אזרי ויזם יהודי ממוצא יהודי-אזרי. מאחר שאזרבייג'ן לא מתירה לאזרחיה להחזיק ביותר מאזרחות אחת, טלמן עזב את המדינה והוא מחזיק באזרחות רוסית וטורקית. מכהן כיושב ראש קבוצת AST הרוסית הפעילה במספר מדינות. עד לשנת 2009, בבעלותו של איסמאילוב היה השוק הגדול ביותר באירופה, שוק צ'רקיזובו במוסקבה.

## קורות חיים
טלמן איסמאילוב נולד בבאקו, אז בשליטת ברית המועצות, בשנת 1956. הוא הילד העשירי למשפחה בעלת 12 ילדים. יש לו קרובים מוסלמים הן מצד אביו והן מצד אמו וגם יהודים מיהדות ההרים.

בשנת 1989 רשם את תאגיד AST המהווה ראשי תיבות של שני בניו, אלקפר ושחרן, וכן את שמו הפרטי. לאחר שפתח בית מלון מפואר באנטליה, ולדימיר פוטין ביקר אותו בחריפות וטען כי הוא מאוכזב מכך שבעוד רוסיה חווה משבר אשראי, טלמן השקיע כה רבות מכספו מחוץ למדינה ומתהדר בעושרו.

בשנת 2009 נפתח מלון מרדן פאלאס בבעלות איסמאילוב.

ב-6 ביוני 2013 התעניין ברכישת קבוצת הכדורגל בית"ר ירושלים, אך בסופו של דבר רכש את הקבוצה איש העסקים אלי טביב.

איסמאילוב ידוע באורח חייו הראוותני, הוא שילם מיליוני דולרים בעבור הופעות פרטיות של זמרים מפורסמים כגון ג'ניפר לופז, מריה קארי, טום ג'ונס ואחרים. הוא שילם סכום של 1.4 מיליון דולרים לג'ניפר לופז כדי שתשיר בעבורו למשך 10 דקות בלבד. השיר, בה הזמרת מאחלת לו מזל טוב לרגל הולדתו, זמין לצפייה באתר יוטיוב. איסמאילוב אף הזמין לאירועיו השונים שחקנים מפורסמים דוגמת שרון סטון, ריצ'רד גיר, מוניקה בלוצ'י, פריס הילטון ועוד רבים.

באוקטובר 2021 נעצר בפודגוריצה, מונטנגרו בשל עברות כלכליות שבהם מואשם ברוסיה. בהמשך שלטונות מונטנגרו סירבו להסגיר אותו לרוסיה והוא קיבל מקלט מדיני.

## קישורים חיצוניים
* 
* Exiled oligarch Ismailov's hidden assets rekindle Russia-Montenegro tensions, אינטליג'נס אונליין (נדרש רישום חינם לאתר), 14 בספטמבר 2023

## הערות שוליים

קטגוריה:מיליארדרים יהודים
קטגוריה:יזמים יהודים
קטגוריה:אנשי עסקים יהודים
קטגוריה:יהודים רוסים
קטגוריה:יהודי ההרים
קטגוריה:יהודים אזרים
קטגוריה:אזרים שנולדו ב-1956
סן מרינו במשחקים האולימפיים לנוער

**[[סן מרינו]]** השתתפה בכל ה**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). סן מרינו אף פעם לא זכתה במדליה במשחקים האולימפיים לנוער והשתתפותה במשחקים היא בעיקר סמלית.

## השתתפות במשחקים
### משחקי הקיץ
המשלחת הראשונה של סן מרינו למשחקים האולימפיים לנוער הייתה לאולימפיאדת הנוער סינגפור. המשלחת כללה ארבעה ספורטאים שהתחרו בארבעה ענפי ספורט. המשלחת לא הגיעה להישגים משמעותיים במהלכם. המשלחת לאולימפיאדת הנוער נאנג'ינג הייתה יותר מצומצמת ומנתה שלושה ספורטאים שהתחרו בשני ענפים. המשלחת לא הצליחה להגיע להישגים משמעותיים גם במהלך המשחקים הללו. מרבית ספורטאי הנוער של סן מרינו קיבלו את כרטיס הכניסה למשחקים באמצעות הוועדה המשולשת.

### משחקי החורף
המשלחת הראשונה של סן מרינו למשחקי החורף האולימפיים לנוער הייתה לאולימפיאדת הנוער אינסברוק ומנתה ספורטאי אחד שהתחרה בענף סקי אלפיני. המשלחת לאולימפיאדת הנוער לילהאמר גם מנתה ספורטאי אחד שהתחרה בענף סקי אלפיני והגיע להישגים יותר טובים מקודמו.

## ראו גם
* סן מרינו במשחקים האולימפיים
* סן מרינו במשחקים הפאראלימפיים

קטגוריה:סן מרינו: ספורט
סן מרינו